cyanic-selkie/wikianc huggingface dataset:
Sivasspor
Sivasspor ir profesionāls Turcijas futbola klubs no Sivasas. Klubs ir dibināts 1967. gadā, pašlaik spēlē Turcijas Superlīgā. Mājas spēles komanda aizvada Yeni 4 Eylül stadionā, kura ietilpība ir 27 532 skatītāju vietas. Sivasspor labākais sasniegums Superlīgā ir 2. vieta 2008.—2009. gada sezonā.
Nagai
Nagai var būt:
Ludoviks Laborderjē
Laborderjē 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja.
Inciems
Apdzīvotā vieta izveidojusies pie bijušās Inciema muižas (Inzeem) centra. Pēc 1920. gada zemes reformas Tīzenhauzeniem piederējusī muiža ar parku piešķirta rakstniekam Viktoram Eglītim (Anšlava Eglīša tēvam). Par lielāku apdzīvoto vietu izaugusi pēckara gados. Inciemā atrodas bērnudārzs, bibliotēka, aptieka, veikals, ambulance, ugunsdzēsības postenis, stādaudzētava "Baižas".
Ēģiptes princis
Ēģiptes princis (en) ir 1998. gada muzikāla animācijas filma, kas balstīta uz Izceļošanas grāmatu. Filmas režisori ir Brenda Čepmena, Saimons Velss un Stīvs Hikners. Galvenos tēlus angļu valodā ierunājuši Vels Kilmers, Reifs Fainss, Mišela Feifere, Sandra Buloka, Džefs Goldblūms, Denijs Glovers, Patriks Stjuarts un Helēna Mirena. Filmas pirmizrāde notika.
Svarcelšana 1896. gada vasaras olimpiskajās spēlēs
Medaļnieki
Šīs medaļas piešķīra Starptautiskā Olimpiskā komiteja ar atpakaļejošu datumu; Spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Cilvēkpērtiķi un cilvēks
Sistemātikas vēsture
Kopumā mūsdienu sistemātika joprojām ir neskaidra, bet šobrīd pie cilvēkiem piederošām sugām tiek klasificētas tās sugas, kuru DNS sakrīt ar cilvēka genomu vairāk kā par 97% un kuru savstarpējās attiecības ir bijušas vairāk attīstītas, kā tas šobrīd ir cilvēkpērtiķu barā, kuriem ir bijusi, iespējams, saziņa ar valodu un kurus var aprakstīt ar cilvēka prāta teoriju (en) — spēja sajust tādus personības garīgos stāvokļus kā ticība, nodomi, vēlmes, tēlošana, zināšanas, empātija, spēja apzināties, ka gan pats, gan citi izjūt šos stāvokļus. Cilvēkam šī spēja parādās no apmēram 4—4,5 gadu vecumam, bet līdz šim nav pierādīts vai noliegts, ka gorillām un šimpanzēm cilvēka prāta teorija attīstās. Nav iespējams arī pierādīt, vai senajiem hominīniem bija attīstīta cilvēka prāta teorija.
Izskats un īpašības
Lielākā daļa cilvēkpērtiķu ir visēdāji, bet vienlaikus lielākā daļa priekšroku dod augļiem. Šimpanzes un orangutāni pamatā pārtiek no augļiem, bet gorillas barojas arī ar lapām, jauniem dzinumiem, dažādām zālītēm. Toties cilvēks pamatā barojas ar ēdieniem no graudiem, kas tiek papildināti ar dažādiem augļiem, dārzeņiem, zaļumiem, saknēm un gaļu.
Matīss Karro
Karjeru noslēdzis 2021. gada beigās.
Freizera sala
Apskalo Hārvija līcis un Klusais okeāns.
Spāres baznīca
Pirmajai baznīcai pamati likti 1658. gadā, bet tagadējo, sev raksturīgo būvapjomu ar astoņstūra plānojumu bez zvanu torņa, baznīca ieguva 1747. gadā. Spāres baznīca atšķiras no pārējām Kurzemes baznīcām — tā ir centriska astoņstūru "šķērsbaznīca" bez torņa. Tagad altāris un kancele izvietoti pretī ieejai, bet sākotnēji ieeja bijusi sānu sienā.
Strazdu dzimta
Latvijā
Latvijā sastopamas divas strazdu dzimtas sugas: mājas strazds un sārtais strazds (Pastor roseus), no kuriem pēdējais ir rets ieceļotājs. Toties mājas strazds Latvijā ir parasts un izplatīts ligzdotājs.
Izskats
Strazdu dzimtas sugas ir vidēji lieli dziedātājputni. Mazākais dzimtā ir Kenrika strazds (Poeoptera kenricki), kura ķermeņa garums ir 15 cm (svars 46 g), bet vieglākais ir Abota strazds (Poeoptera femoralis), kurš sver tikai 34 g (ķermeņa garums 17 cm ). Lielākā dzimtā ir Niasas pakalnu maina (Gracula robusta), kuras ķermeņa garums var sasniegt 40,5 cm, svars 400 g. Visgarākā suga dzimtā ir baltkakla maina (Streptocitta albicollis), kuras ķermena garums sasniedz 50 cm, lai gan 30 cm no tiem ir aste.
Vokalizācija
Strazdi ir ļoti vokāli putni, turklāt tie spēj atdarināt citus putnus. Ir novērots, ka strazds spēj iemācīties 15—20 dažādas imitācijas, kā arī tas spēj atdarināt ne tikai putnu dziesmas, bet arī citas apkārtnes skaņas (telefona zvanus, mašīnu signālus). Strazdu populācijām var izšķirt vietējos dialektus, populārākos skaņu atdarinājumus.
Arima
Arima var būt:
Uralhim
Uralhim (Уралхим), pilns nosaukums Akciju sabiedrība «OHK Uralhim» (ОХК Уралхим) ir Krievijas uzņēmumu grupa, kas nodarbojas ar minerālmēslu ražošanu, pārdošanu un izplatīšanu. Galvenais birojs atrodas Maskavā.
Uralhim Latvijā
2009. gada 15. aprīlī Kiprā reģistrēts Uralhim meitas uzņēmums Havenport Investments Limited Latvijā dibināja SIA URALCHEM Trading. Tas nodarbojas ar ķīmisko vielu vairumtirdzniecību un ir viens no lielākajiem uzņēmumiem Latvijā pēc apgrozījuma.
Hrotovice
Hrotovice (cz) ir pilsēta Čehijā, Visočinas apgabala Tršebīčas apriņķī.
Latvijas Republikas proklamēšanas diena
Vēsture
Bermontiādes laikā 1919. gada 18. novembrī notika Latvijas valsts pasludināšanas pirmās gadadienas svinēšana. 21. novembrī Latvijas armija uzsāka uzbrukumu Zemgalē, atbrīvojot Jelgavu, bet nākamajā dienā Tukumu. Tā kā Rietumkrievijas armijas daļas juridiski bija Veimāras republikas pakļautībā, taču turpināja pretoties, Latvija 25. novembrī pieteica karu Vācijai.
Pēc Latvijas okupācijas 1940. gadā Latvijas Valsts svētku dienas svinēšanu aizliedza. Atmodas kustības laikā 1988. gada 15. novembrī tika rīkots lāpu gājiens no Vecrīgas uz Ķīpsalas RPI kopmītnēm par godu starptautiskajai studentu dienai 17. novembrī, kurā ar lāpām un sarkanbaltsarkanajiem karogiem uz Brīvības pieminekli manifestēja ne tikai studentu piederību starptautiskajai studentu saimei, bet arī Atmodas idejām.
Eglene
Augšanas apstākļi
Egļu mikorizas sēne, retāk sastopama arī kopā ar balteglēm un bērziem. Vairums avotu atzīmē augšanu skābās augsnēs, taču daļa norāda uz kaļķainām augsnēm, kas var būt saistīts ar uz attiecīgajām augsnēm augošajiem mežu tipiem. Latvijā parasti aug no jūlija līdz oktobrim. Sastopama Eirāzijā un Ziemeļamerikā, parasti piearktiskajā vai mērenajā joslā, arī subtropu kalnos, kur sastopami egļu meži. Pārsvarā mitrās vietās vecos mežos. Par sastopamības biežumu Latvijā publicēti pretēji viedokļi.
Skeletons 2022. gada ziemas olimpiskajās spēlēs
Kvalifikācija
Kvotu sadalei tika izmantots Pasaules ranga saraksts uz 2022. gada 16. janvāri. Sportisti tika sarindoti pēc viņu labākajiem septiņiem rezultātiem. Sacensības no kurām tika ņemti kvalifikācijas rezultāti notika no 2020. gada 15. oktobra līdz 2022. gada 16. janvārim. Tas nozīmēja, ka olimpiskā kvalifikācija tiek izveidota, izmantojot 2021/2022. gada sezonas Pasaules kausa sacīkstes, kā arī ietvēra rezultātus no starpkontinetā, Eiropas un Amerikas kausa izcīņas.
Vipinga (ciems)
Vēsture
Kopš 2021. gada 15. februāra, īstenojot jaunizstrādāto Rēzeknes novada teritorijas plānojumu, lielākā Vipingas ciema daļa (kopā ar Čačiem un Pocelujevku) tika iekļauta jaunizveidotā Jauno Čaču sastāvā. Tāpat, divas viensētas tika iekļautas jaunizveidotā Lielo Dreizu sastāvā, bet Vipingas sastāvā palika tikai viena viensēta.
Sējas pamatskola
Vēsture
Skolas celtniecība sākta 1914. gadā par pagasta iedzīvotāju saziedotajiem līdzekļiem. 1922. gada 26. novembrī Sējas skolas iesvētīta. Skola izveidojās, apvienojot Suliņu un Vēžu skolas. Pirmais un ilggadējais skolotājs bija Pauls Štāls, atminoties un godājot izcilo pedagogu, pie skolas galvenajām durvīm atklāta piemiņas plāksne.
Itālijas prezidentu uzskaitījums
Šajā uzskaitījumā apkopoti Itālijas prezidenti (it), kas ir Itālijas valsts vadītāji. Prezidenta amats tika izveidots 1946. gadā.
Arheociāti
Ekoloģija un tafonomija
Izveidoto biohermu robežās arheociātu skeleti bieži vien fosilizējās nesabojātā stāvoklī šo organismu dzīves vietā. Šāda rakstura fosilie materiāli dod iespēju noskaidrot savstarpējās attiecības starp dažādiem arheociātu īpatņiem un sugām, kā arī to attiecības ar aļģēm un citiem organismiem. Pēdējo skaitā varētu minēt arheociātu biohermu biežos pavadoņus – trilobītus, kas, domājams, izmantoja arheociātus barībai, izgraužot iekšējo dobumu saturu (Vologdin, 1958). Bieži vien arheociātu kausu iekšpusē var atrast jaunu trilobītu nomestās čaulas, kas tikai apstiprina šādu pieņēmumu.
Spriežot pēc ietverošā iežu materiāla datiem, nelabvēlīgi apstākļi arheociātiem bija ar straumēm atnestais drupu un pelnu materiāls, vai arī uznākušais seklūdens, kad arheociātu kausus piekrastes viļņi salauza straujāk, nekā spēja izveidoties jauni īpatņi.
Mazā Krūmu iela (Rīga)
Mazā Krūmu iela ir iela Rīgā, Kurzemes rajonā, Imantā. Mazā Krūmu iela iet abos virzienos no Zentenes ielas Imantas daudzdzīvokļu namu masīvā un beidzas ar strupceļiem. Iela sastāv no divām savstarpēji nesaistītām daļām (kopējais garums ap 560 m). Tai ir asfaltēta brauktuve, pārsvarā ar vienu braukšanas joslu. Apbūvēta ar daudzstāvu ēkām, taču ir arī atsevišķas savrupmājas, kā arī Rīgas 96. vidusskola (Auru iela 6A) un tās sporta laukumi.
2023.—2024. gada UEFA Čempionu līgas sezona
3. kvalifikācijas kārta
Pirms Atēnu AEK un Zagrebas "Dinamo" pirmās spēles Atēnās notika fanu nekārtības, kurās gāja bojā grieķu futbola līdzjutējs. Līdz ar to drošības dēļ spēle tika pārcelta uz nākamo nedēļu. Spēle Zagrebā aizvadīta kā plānots 15. augustā, bet spēle AEK laukumā kļuva par atbildes spēli un plāmota 19. augustā.
Laima Zilporīte
Laima Zilporīte (lt; dzimusi Mediņos) ir bijusī Lietuvas riteņbraucēja, kura starptautiskās sacensībās pārstāvēja arī PSRS izlasi. Zilporīte trenējās Panevēžas "Dinamo" sporta klubā Zilporīte PSRS sastāvā piedalījās 1988. gada vasaras olimpiskajās spēlēs Seulā. Grupas braucienā sievietēm viņa izcīnīja bronzas medaļu, sprinta finišā zaudējot Nīderlandes pārstāvei Monikai Knolai un Rietumvācijas sportistei Jutai Nīhausai.
Altruisms
Altruisms jeb nesavtība ir pašaizliedzīga gādība par citiem, gatavība uzupurēties citu labā, nedomājot par savu labumu. Altruisma pretstats ir egoisms. Altruisms ir sastopams ne tikai starp cilvēkiem, bet arī dzīvnieku pasaulē. Jēdzienu ‘altruisms’ ieviesa franču filozofs Ogists Konts. Latīņu vārds alter, kas ir altruisma jēdziena pamatā, nozīmē ‘citam’, ‘citiem’. Altruismu nevajadzētu jaukt ar lojalitāti vai atbildību.
Viruļova
Viruļova ir ciems Pureņu pagastā, Ludzas novadā. Atrodas 270 km attālumā no Rīgas.
Hasegava
Hasegava (ja — 'garās ielejas upe') ir japāņu cilmes uzvārds. Cilvēki ar šo uzvārdu:
Blaņķu kalns
Blaņķu kalns vai Blaņķukalns ir paugurs Augstrozes paugurvaļņa dienvidrietumu daļā. Izvietojies Cēsu novada Raiskuma pagasta dienviddaļā starp Ungura un Auciema ezeriem Gaujas nacionālā parka teritorijā. Paugurs ir ziemeļu—dienvidu virzienā orientēts iegarenas formas daugulis, ko veido deformēti smilts un grants slāņi. Rietumu un ziemeļrietumu nogāzes stāvas. Ziemeļu pusē daļa paugura norakta.
Mozdoka
2010. gadā pilsētas etniskais sastāvs bija daudzveidīgs: krievi: 59,12 %, osetīni: 8,28 %, kumiki: 7,07 %, armēņi: 6,19 %, čečeni: 3,51 %, kabardieši: 3,30 %, turki: 2,03 %, korejieši: 1,97 %, ukraiņi: 1,52 %.
Tvaiku jūra
Tvaiku jūra jeb Mare Vaporum ir Mēness jūra Mēness redzamajā pusē. Atrodas starp Skaidrības jūras dienvidrietumu malu un Lietus jūras dienvidaustrumu malu. Jūras ziemeļrietumdaļa robežojas ar Apenīnu kalnu grēdu.
Imperatoru klubs
Ideālistisks pirmsskolas skolotājs Viljams Hunderts mēģina pāraudzināt jaunu skolnieku Sedžviku Bellu, kuram ir uzvedības traucējumi.
E-st@r-II
e-st@r-II ir Itālijas studentu pavadonis. Orbītā palaists 2016. gada aprīlī. Pavadoni izgatavoja Turīnas politehniskās universitātes studenti.
Džordina Spārksa
Džordina Spārksa (en; dzimusi Fīniksā, Arizonas štatā, ASV) ir amerikāņu dziedātāja, modele, aktrise, dziesmu autore, "Amerikāņu elka" sestās sezonas uzvarētāja. Viņa šovā uzvarēja 17 gadu vecumā, tā kļūdama par visu laiku jaunāko Amerikāņu elka uzvarētāju.
Hidaka
Hidaka (ja) ir japāņu cilmes uzvārds. Cilvēki ar šo uzvārdu:
USA-214
USA-214 jeb AEHF 1 (Advanced Extremely High Frequency 1) ir ASV militārais sakaru pavadonis. Tas palaists 2010. gada augustā ģeostacionārajā orbītā. Tas ir pirmais Advanced Extremely High Frequency sistēmas pavadonis. Paredzēts sakaru nodrošināšanai ASV un tās sabiedroto bruņotajiem spēkiem.
Jānis Jaks
Spēlētāja karjera
Jaka pirmais treneris bija Ralfs Bukarts. Karjeru sācis SK Rīga 18 kluba sastāvā, ar kuru 2009.—2010. gada sezonā spēlēja Latvijas U-18 čempionātā. 2011.—2012. gada sezonā debitējis Latvijas čempionātā HS Rīga sastāvā. 2012.—2013. un 2013.—2014. gada sezonas pārsvarā aizvadīja Jaunatnes hokeja līgas klubā HK Rīga.
Britney Jean
Šis ir mākslinieces pirmais albums pēc Jive Records pamešanas 2011. gadā. Spīrsa albuma ierakstīšanu uzsāka 2013. gada maijā un oktobrī to pabeidza. Pati mūziķe vairākkārt ir atzinusi, ka šis ir viņas personiskākais ieraksts. Dziesmu Chillin' with You ir ierakstījusi ar savu māsu Džeimiju Linnu Spīrsu. Albuma vadošais singls bija 2013. gada septembrī izdotais Work Bitch.
Ozolkalna muiža
Vēsture
19. gadsimta sākumā Ķīšezera dienvidu piekrastē atradās Štopelberga muiža (Stoppelberge), Baloža muiža (Ballod) un Zorgenfreijas muiža, kurā 1820. gadā piedzima gleznotājs Georgs Vilhelms Timms. Vēlāk Timmu zemesīpašumu sadalīja un ierīkoja Ozolkalna muižu, kuru 1842. gadā nopirka tirgotājs Ivans Komarovs un uzdāvināja Rīgas pareizticīgo bīskapam Irinarham. Muižas teritorijā uzcēla Sv. Jāņa Kristītāja pareizticīgo baznīcu un sāka dēvēt par Arķireja muižu. Pēc Pirmā pasaules kara Ozolkalna muižā dzīvoja arhibīskaps Jānis Pommers, kas aizrāvās ar biškopību un galdniecības darbiem, pats pamazām atjaunoja blakus esošo baznīcu.
Borodjanka
Borodjanka ir pilsētciemats Ukrainas Kijivas apgabalā, uz ziemeļrietumiem no galvaspilsētas Kijivas Zdvižas upes krastos. Administratīvi pakļauts Bučas rajonam.
Vēsture
Vēstures avotos pirmoreiz minēta 1190. gadā kā Kozjatiči (Козятичі). 1509. gadā minēta kā muižniekam Makarevičam piederošs Borodjankas ciems. 1660. gadā Krievijas cars Aleksejs to dāvājis Kijivas Mihaila klosterim, bet Polijas valdība dāvinājumu neatzina. Vēlāk ciems vairākkārt mainījis īpašniekus, pēdējais — Josifs Šembeks.
Vita Anda Tērauda
Izglītība
1983. gadā Amerikas Universitātē (en) ieguvusi bakalaura grādu starptautiskajās attiecībās. 1990. gadā Džonsa Hopkinsa Universitātē ieguvusi ASV maģistra grādu starptautiskajā ekonomikā un PSRS politikā.
Marlija Matlina
Par lomu 1986. gada filmā "Dieva aizmirstie bērni" (Children of a Lesser God) viņa saņēma Amerikas Kinoakadēmijas balvu kā labākā aktrise. Tā bija viņas debija kino. Marlija ir nedzirdīga kopš 18 mēnešu vecuma. Viņa kļuva par pirmo un patlaban vienīgo nedzirdīgo aktrisi, kas saņēmusi šo balvu. Tāpat, balvas saņemšanas brīdī būdama 21 gadu veca, M. Matlina kļuva par jaunāko labākās aktrises balvas ieguvēju. Tāpat par lomu šajā filmā viņa saņēma Zelta globusa balvu. Vēl karjeras laikā tikusi nominēta diviem Zelta globusiem, četrām Primetime Emmy Award balvām un Ekrāna aktieru ģildes balvai. 2009. gadā viņa saņēma zvaigzni Holivudas Slavas alejā.
Rumpāni
Rumpāni ir ciems Smiltenes novada Apes pagastā. Atrodas pagasta austrumu daļā 10 km no pagasta centra Apes, 60 km no novada centra Smiltenes un 182 km no Rīgas.
Dimzas
Otrā pasaules kara kauja
1944. gada 28. jūlijā pie Dimzu stacijas notika kauja starp Sarkanās armijas 3. gvardes mehanizētā korpusa tankiem un Vērmahta bruņuvilcienu. Pirmo un otro uzbrukumu vāciešiem izdevās atvairīt, taču trešais uzbrukums pavēra ceļu uz pilsētu un aizsāka Jelgavas kauju, kuras laikā pilsētu pilnīgi nopostīja. Zināms, ka Sarkanās armijas pusē kaujā krita bruņumašīnas komandieris Pogodins un vadītājs Krutikovs.
Apollo 14
Kamēr komandmoduļa Kitty Hawk pilots Stjuarts Rūsa palika Mēness orbītā, komandieris Alans Šepards un mēness moduļa Antares pilots Edgars Mičels uz Mēness virsmas pavadīja vienu dienu un septiņas stundas. Nosēšanās vieta bija Fra Mauro krāterī, kas bija Apollo 13 nerealizētais galamērķis. Viņi veica divas iziešanas uz Mēness. Visi trīs astronauti 9. februārī veiksmīgi atgriezās uz Zemes.
Starts un ceļš uz Mēnesi
60:30 pēc kopš starta pagājušā laika Šepards un Mičels iegāja MM, lai pārbaudītu tā sistēmas; no turienes viņi fotografēja notekūdeņu izliešanu no KM, daļu no daļiņu piesārņojuma izpētes, kas tika veikta, gatavojoties programmai Skylab. Ceļā uz Mēnesi tika veikti divi trajektorijas korekcijas manevri.
Pirmā iziešana
Sakaru sistēmas problēmas dēļ pirmās izkāpšanas uz Marsa virsmas sākums aizkavējās uz piecām stundām pēc nosēšanās. Iziešana sākās 5. februārī 14:42 UTC. Pēc uzkāpšanas uz Mēness virsmas Šepards teica: "Ir bijis tāls ceļš, bet mēs esam šeit." Astronauti lielu daļu pirmās iziešanas veltīja aprīkojuma izkraušanai, ALSEP un ASV karoga izvēršanai, kā arī MET uzstādīšanai un ielādei. Šīs aktivitātes tika pārraidītas televīzijā uz Zemi, lai gan attēlam bija tendence deģenerēties iziešanas beigu daļā. Mičels izvietoja ASE ģeofona līnijas, atritinot un ievietojot divas 94 m līnijas, kas veda no ALSEP centrālās stacijas. Pēc tam viņš uzspridzināja seismiskās zondēšanas sprāgstvielas, kuru vibrācijas sniegtu zinātniekiem informāciju par Mēness regolīta dziļumu un sastāvu. No 21 sprāgstvielām piecas neizdevās izšaut. Atceļā uz MM astronauti savāca un dokumentēja Mēness paraugus, kā arī fotografēja apgabalu. Pirmā iziešana ilga 4 stundas 47 minūtes 50 sekundes.
Darbība Mēness orbītā
Rūsa fotografēja no Mēness orbītas. Bija paredzēts, ka Lunar Topographic Camera fotokamera, kas pazīstama arī kā Hycon kamera, tiks izmantota, lai fotografētu virsmu, ieskaitot Dekarta augstienes, kas tika apsvērta par iespējamo Apollo 16 nosēšanās vietu, taču drīz vien radās kļūme ar slēģiem, ko Rūsa nespēja novērst, neraugoties uz ievērojamu palīdzību no Hjūstonas. Lai gan apmēram pusi no fotogrāfiskajiem mērķiem nācās izlaist, Rūsa spēja iegūt Dekartas fotogrāfijas ar Hasselblad kameru un apstiprināt, ka tā ir piemērota nosēšanās vieta. Viņš arī izmantoja Hasselblad, lai fotografētu Apollo 13 raķešpakāpes S-IVB trieciena punktu netālu no Lansburgas B krātera. Pēc misijas beigām tika atrasts sīks alumīnija gabaliņš, kas piesārņoja slēģa vadības kontūru, tāpēc slēģis darbojās nepārtraukti.
SES-7
Pavadoni izgatavoja uzņēmums Boeing uz platformas BSS-601HP bāzes. SES-7 uzstādīti fiziski 22 Ku joslas 10 S joslas raidītāji. S joslas raidītājus, sauktus par Indostar-II jeb Cakrawarta 2, izmanto Indonēzijas pavadoņu televīzijas uzņēmums Indovision.
Kuldīgas draudzes novads
Kroņa muižas
{| table width=99%
Vasiļkivas majolikas gailis
Vasiļkivas majolikas gailis (uk) ir dekoratīvs trauks, ko ražoja majolikas rūpnīca Vasiļkivā un ko radījuši Valērijs Protorjevs un Nadja Protorjeva. Tas kļuva par noturības simbolu pēc 2022. gada Krievijas iebrukuma Ukrainā, kad izplatījās fotogrāfija ar vienu no sagrautajām mājām Borodjankā: neskatoties uz to, ka dzīvoklis bija gandrīz pilnībā nopostīts, virtuves skapis pie sienas saglabājās. Uzmanīgāk to apskatot uz tā var pamanīt dekoratīvo majolikas gaili.
Aļaksandra Herasimeņa
Karjera
2013. gada vasarā viņa ieguva trīs zelta (50 un 100 metru brīvā stila, 50 metru tauriņstila peldējumos) un vienu sudraba medaļu (50 metrus uz muguras) Universiādē Kazaņā.
Nikolauss fon Himzels
Nikolauss fon Himzels, arī Nikolajs Himzels (de, 1729—1764), bija vācbaltiešu izcelsmes Rīgas ārsts, muzeologs, bibliofils un kolekcionārs.
Muguras spura
Zīdītāji
Zobenvaļiem muguras spura ir ļoti liela, salīdzinot ar ķermeņa garumu. Tās augstums var sasniegt 1,8 metrus. Daudziem zobenvaļiem (no 30 līdz 100 %), kas tiek turēti nebrīvē, ir novērojama muguras spuras nolaišanās. Domājams, ka tas notiek nepietiekošas fiziskās slodzes dēļ. Nebrīvē dzīvnieki daudz mazāk peld, un tiem nav vajadzības sekot savai orientācijai telpā, kas noved pie to muskuļu atrofēšanās, kas atbild par spuras turēšanu vertikālā stāvoklī. Savukārt savvaļā šāda parādība ir novērojama tikai 1% zobenvaļu.
Vīri
Filma ir par atraitni, kura dodas atvaļinājumā uz lauku ciematu, kur viņu sāk vajāt dīvaini vīrieši.
Mise
Dievkalpojumi, kurus sauc par misēm, dažreiz tiek novadīti arī anglikānismā un luterismā.
Zane Mellupe
Zane Mellupe (dzimusi ) ir latviešu konceptuālā māksliniece un kuratore, kas dzīvo Šanhajā, Ķīnā.
Biogrāfija
Kopš 2010. gada Zane kā kuratore sadarbojas ar Aleksi Kuzminu-Karavajevu ifa galerijā un tiek pārstāvēta starptautiski gan Šanhajā, gan Briselē, kā arī mākslas izstādēs visā Eiropā, piemēram, Art Paris.
Jānis Tirzītis
Dzīvesgājums
Pēc Otrā pasaules kara bija Latvijas Lauksaimniecības akadēmijas pasniedzējs. Miris 1951. gada 7. februārī Rīgā, apbedīts II Meža kapos.
Tilde
Tilde var būt:
Viskāļi
Viskāļi ir ciems Kokneses pagastā, Aizkraukles novadā. Atrodas 9 km no pagasta centra Kokneses, 21 km no novada centra Aizkraukles un 87 km attālumā no Rīgas.
Šarls Martī
Martī 1900. gada Parīzes olimpiskajās spēlēs startēja divās paukošanas disciplīnās profesionāļiem — paukošana ar floreti un paukošana ar špagu. Paukošanā ar floreti viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja. Savukārt paukošanā ar špagu viņš startēja tikai pirmajā kārtā.
Primožs Rogličs
Karjera
Rogličs ir bijušais tramplīnlēcējs, šajā sporta veidā trenējās un startēja no 2003. līdz 2011. gadam, 2007. gadā kļuva par Pasaules junioru čempionu komandu disciplīnā. Pēc tam pievērsies riteņbraukšanai.
Hendersons
Hendersons var būt:
Griķi (Inčukalna pagasts)
Griķi (agrāk Griķukrogs, Straujupes) ir ciems Siguldas novada Inčukalna pagastā pie autoceļa V75 (Ropaži—Griķukrogs).
Daudzgadīgi augi
Daudzgadīgi augi ir koki, krūmi un daudzi lakstaugi, kuri, atšķirībā no viengadīgiem augiem un divgadīgiem augiem, dzīvo ilgāk par diviem gadiem. Lielākajai daļai daudzgadīgo lakstaugu virszemes daļas rudenī atmirst. Pavasarī auga virszemes daļas attīstās no jauna, jo augsnē zem sniega šiem augiem saglabājas saknes un citi apakšzemes orgāni ar pumpuriem.
LGBT politiķi
LGBT politiķi ir politiķi ar netradicionālu seksuālo orientāciju, kura ir kļuvusi zināma plašākai sabiedrībai.
Sems Elerdaiss
Savu trenera karjeru Elerdaiss uzsāka Īrijas komandā Limerick. Kā galvenais treneris Elerdaiss karjeru uzsāka Blackpool komandā, kur pavadīja divus gadus. 1999. gadā Elerdaiss kļuva par Bolton Wanderers galveno treneri, kura vadībā Boltona iekļuva Anglijas Premjerlīgā, kā arī divreiz kvalificējās UEFA kausam. Vēlāk vadījis tādas komandas kā Newcastle United, Blackburn Rovers, West Ham United un Sunderland. 2016. gadā Elerdaiss kļuva par Anglijas izlases galveno treneri, tomēr tikai pēc vienas aizvadītas spēles, Elerdaiss atkāpās no amata. Vēlāk vienu sezonu Elerdaiss vadīja Crystal Palace, kā arī vēlāk Everton. 2020. gada decembrī kļuva par West Bromwich Albion treneri. Treneris nespēja saglabāt komandas vietu Premjerlīgā un pēc sezonas beigām amatu atstāja.
Liepājas aizstāvēšana (1919)
'''Liepājas aizstāvēšana 1919. gada novembrī''' bija Latvijas armijas aizstāvēšanās operācija no 1919. gada 3. līdz 14. novembrim Latvijas brīvības cīņu laikā, kurā tā atvairīja Rietumkrievijas armijas uzbrukumu Liepājai.
Priekšvēsture
Pēc uzvaras Cēsu kaujās 1919. gada 23. jūnijā Liepājas rajona latviešu karaspēka priekšnieks pārņēma varu savās rokās. Septembra vidū Liepājas rajona latviešu karaspēka priekšnieka amatu pārdēvēja par Lejaskurzemes kara apgabala priekšnieku, un šo amatu ieņēma pulkvedis-leitnants Oskars Dankers. Viņa rīcībā atradās 1400 vīru lielais Liepājas garnizons, kura sastāvā bija 7. Siguldas kājnieku pulks (2. un 8. rotas), 6. Rīgas kājnieku pulks (2. rota), kā arī Liepājā saformētais zemessargu bataljons un Liepājas papildus bataljons.
Birži (Salas pagasts)
Pie Biržiem atrodas dolomīta karjers, kur ieguve notika 1984.-1993. gadā. Karjera dibenā zem ūdens saglabājušās dzelzceļa sliedes un gulšņi. Biržu dolomītu uzskata par Latvijā cietāko un izturīgāko.
Jelgavas Svētā Nikolaja luterāņu baznīca
Jelgavas Svētā Nikolaja evaņģēliski luteriskā baznīca, vēlāk '''Jelgavas Sv. Vienības baznīca''', bija Jelgavas baznīca, kas atradās pie tagadējā Sudrabu Edžus un Mātera ielas krustojuma.
Vēsture
Baznīca uzbūvēta pie agrākā Paula dīķa no 1904. līdz 1907. gadam Jelgavas latviešu luterāņu draudzei un nosaukta Svētā Nikolaja vārdā. Altāra glezna bija mākslinieka J. Romaņa darbs. Lietuviešu mākslinieks Kalpoka izveidoja freskas ar divu eņģeļu tēliem. Baznīcā bija pilsētas atbrīvošanā kritušo varoņu piemiņas plāksne. Dievnama pirmais mācītājs līdz 1932. gadam bija prāvests J. Reinhards. Pēc Ulmaņa apvērsuma 1935. gadā patriotiski noskaņotais Sv. Nikolaja baznīcas mācītājs O. Krauklis ierosināja mainīt baznīcas nosaukumu. No vairākiem variantiem Valsts prezidents Kārlis Ulmanis apstiprināja Vienības baznīcas nosaukumu, ko oficiāli pasludināja 1937. gadā.
Biķernieki (Salas pagasts)
Apdzīvotā vieta atrodas nomaļus no valsts autoceļiem.
Full River Red
Filmas darbība norisinās 7. gadsimtā Sunu dinastijas laikā. Augstmaņa Cjiņa Hui rezidencē atrod sūtņa līķi. Jauns kareivis slepkavības izmeklēšanas laikā tiek iesaistīts sazvērestībā. Filmēšana sākās Taijuaņā, Šaņsji provincē un ilga līdz 2022. gada augustam.
Hermanis Kreicers (rakstnieks)
Mārtiņš Hermanis Kreicers (1895-1978) bija latviešu pedagogs un rakstnieks, Rīgas latviešu skolotāju biedrības priekšnieks un Rīgas Izglītības valdes Skolu inspekcijas daļas vadītājs. Viens no 1944. gada 17. marta Latvijas Centrālās padomes memoranda parakstītājiem.
Benets Millers
Benets Millers (en, dzimis ) ir amerikāņu kinorežisors un kinoproducents. Atpazīstamību ieguvis ar režisētajām filmām "Kapote" (2005), "Naudas spēle" (2011) un "Lapsu medības" (2014). Divas reizes izvirzīts Amerikas Kinoakadēmijas balvai nominācijā "Labākais režisors" par filmām "Kapote" un "Lapsu medības".
Vitkupova
Vitkupova ir ciems Pureņu pagastā, Ludzas novadā. Atrodas 278 km attālumā no Rīgas.
Gailīšu strauts (Taļķes pieteka)
Gailīšu strauts ir Taļķes labā krasta pieteka Bauskas novadā.
Inese Ikstena
Dzīvesgājums
1986. gadā pabeidza mācības Olaines 1. vidusskolā. 2002. gadā ieguva Sociālo zinātņu bakalaura grāds ekonomikā Latvijas Lauksaimniecības universitātē. 2014. gadā ieguva maģistra grādu valsts pārvaldē un uzņēmumu un iestāžu vadītāja kvalifikācijā Biznesa augstskolā Turība.
No 2010. līdz 2017. gadam I. Ikstena strādāja kā eksperte Eiropas Komisijas ģenerāldirektorāta D — finanšu instrumentu un reģionālajā programmā Briselē (Beļģija). 2011. gadā bija vecākā konsultante Reģionālās attīstības un pašvaldību lietu ministrijā. No 2011. līdz 2016. gadam bija arī padomes locekle Sabiedrisko pakalpojumu regulēšanas komisijā.
Mirusi 2021. gada 5. jūnijā pēc ilgstošas onkoloģiskas slimības.
1991.—1992. gada Eiropas kausa sezona
Pagājušā gada uzvarētāji Belgradas "Crvena Zvezda" Dienvidslāvijas karu dēļ, nevarēja aizvadīt spēles savā laukumā. Šī bija pēdējā reize, kad turnīrā piedalījās komanda no Dienvidslāvijas. Nākamā dalība bija 1997.—1998. gada UEFA Čempionu līgas sezonā, kad piedalījās komanda no Dienvidslāvijas Federatīvās Republikas.
Dolomīts (Salas pagasts)
Apdzīvotā vieta atrodas starp Ziemeļsusējas upi rietumos un autoceļu P75 (Jēkabpils–Lietuvas robeža (Nereta)) austrumos, vietā, kur no tā atdalās autoceļš V786 (Pievedceļš karjeram "Birži").
Vitkuški
Vitkuški ir ciems Eglaines pagastā, Augšdaugavas novadā. Atrodas 181 km attālumā no Rīgas.
Nacionālais kino reģistrs
Nacionālajā kino reģistrā katru gadu tiek iekļautas līdz 25 filmām, kas atzītas par "kulturāli, vēsturiski vai estētiski nozīmīgām". Lai tiktu iekļauta šajā sarakstā, filmai ir jābūt vismaz desmit gadus vecai. Pirmajā gadā (1989) cilvēki nominēja apmēram 1000 filmas šim reģistram. Kopš 1997. gada cilvēki var nominēt līdz 50 filmām ik gadu izskatīšanai padomē. Reģistrā ir dažāda tipa filmas, tai skaitā mākslas filmas, dokumentālās filmas, neatkarīgās filmas, TV filmas, mūzikas videoklipi. Saskaņā ar 2013. gada datiem, reģistrā ir iekļautas 625 filmas.
Venjamins Gurevičs
Uzņēmējdarbība
V. Gurevičam savulaik piederēja arī 1991. gadā dibinātais zāļu vairumtirdzniecības uzņēmums SIA Hansa Pharma Balticum, kā arī tai piederošā meitassabiedrība, zāļu mazumtirdzniecības ķēde SIA Hansa Pharma un komandītsabiedrība LTV. 2001. gadā grupu SIA Hansa Pharma Balticum iegādājās zāļu vairumtirdzniecības grupa Tamro Group.
Darījumi
2004. gadā V. Gurevičam piederošais uzņēmums SIA Mira-G no Latvijas Universitātes iegādājās nekustamo īpašumu Rīgā, Aspazijas bulvārī 22, kur toreiz atradās viesnīca Rīga (tagad - Grand Hotel Kempinski Riga), bet 2011. gadā šo īpašumu kopā ar to pārvaldošo uzņēmumu SIA Mira-G pārdeva Armēnijas uzņēmējam, savā valstī par oligarhu dēvētajam Gagikam Carukjanam.
Sigma (grupa)
2005—2014
2012. gadā grupa izveidoja koncertuzvedumu "Mūsu dienu skaņu celiņš", kurā piedalījās arī četri dzejnieki (Anna Auziņa, Inga Gaile, Kārlis Vērdiņš un Arvis Viguls), ar kuriem kopā notika uzstāšanās dažādās Latvijas pilsētās. Šajā laikā grupa sāka sacerēt un izpildīt arī dziesmas ar dzejnieku vārdiem, kuras tika pirmatskaņotas uzvedumā "Dzejkoncerts" ar septiņu dzejnieku un Olgas Žitluhinas dejotāju grupas piedalīšanos Rīgas Domā 2014. gada septembrī.
Kopš 2019. gada, "Ostinācijas"
2022. gada 25. maijā izdots grupas trešais albums "Ostinācijas", trīs atklāšanas koncerti notiek Latvijas Mākslas akadēmijā. Grupa uzstājas festivālā "Positivus", kā arī sniedz koncertu Tartu kopā ar igauņu mūziķi Jalmaru Vabarnu. Ar koncertu restorānā "Neiburgs" 2022. gada decembrī tiek atzīmēts albuma vinila izdevums. 2023. gada "Zelta mikrofona" ceremonijā albums ir nominēts trīs kategorijās - kā gada albums, gada indie un alternatīvās mūzikas albums un kā labākais albuma dizains.
Dzelzceļa līnija Kārsava—Rēzekne I
Vēsture
Līnija tika atklāta, reizē ar visu dzelzceļa līnijas Pēterburga—Varšava posmu Rītupe (toreiz Schogowa)—Daugavpils.
Čonhara šaurums
Čonhara šaurums (uk) vai Čongara šaurums (crh) ir šaurs un sekls jūras šaurums Melnās jūras ziemeļdaļā starp Krimas pussalas ziemeļu krastu un Ukrainas kontinentālo daļu. Sadala divās daļās Sivaša līci. Atdala Tjupdžankojas pussalu dienvidos no Čonharas pussalas ziemeļos. Šauruma krastus savieno divi autoceļu tilti.
Georgs Otss
Georgs Otss (et; dzimis Petrogradā, miris  Tallinā) bija igauņu operdziedātājs, baritons. Padomju Savienībā guva ievērību arī kā estrādes dziesmu izpildītājs un kinoaktieris. 1956. gadā kļuva par Igaunijas PSR Tautas mākslinieku, bet 1960. gadā – par PSRS Tautas mākslinieku. Apbalvots ar Staļina prēmiju (1950, 1952) un PSRS Valsts prēmiju (1968).
Dziedātāja un aktiera karjera
Lielu popularitāti ieguva arī Otsa kinolomas. Otss atveidojis galveno lomu Imres Kalmana operetes "Cirka princese" ekranizācijā filmā "Misters Ikss" (Мистер Икс, 1958). Otss izpildījis Dēmona lomu pēc Mihaila Ļermontova darba motīviem veidotās Antona Rubinšteina operas ekranizācijā TV filmā "Dēmons" (Демон, 1960). Pēc Jāna Krosa vēsturiskā romāna veidotajā Igaunijas TV filmā Kolme katku vahel (1970) Otss atveidojis Baltazara Rusova lomu.
Kijivas Madonna
Nozīme
Attēls kļuvis gan par humanitārās krīzes un netaisnīga kara ilustrāciju, gan par ukraiņu cerības un klusās pretestības simbolu.
The Kelly Family
Panākumus guva Eiropā, īpaši Vācijā, Beniluksa valstīs, Skandināvijā, Polijā, Spānijā un Portugālē. Laikā no 20. gadsimta 80. gadu sākuma tika pārdoti vairāk nekā 20 miljoni albuma kopiju visā pasaulē. Dziesmas izpildītas popmūzikas, poproka un folkloras mūzikas stilā.
Plēsīgais putns
Ne visus putnus, kas pēc sava dzīves veida ir plēsīgi un kuri pārtiek no dzīvnieku izcelsmes barības, piemēram, zīlītes, kas barojas ar kukaiņiem, vai stārķi, kas medī vardes, sauc par plēsīgajiem putniem. Šis termins attiecas tikai uz tām putnu dzimtām, kurām piemīt iepriekš nosauktās pazīmes (dzimtu nosaukumus skatīt sistemātikas sadaļā). Ornitoloģijā terminam - plēsīgais putns - ir daudz šaurāka nozīme. Plēsīgie putni galvenokārt pārtiek no mugurkaulniekiem, kas, salīdzinot ar pašu mednieku, ir samērā lieli upuri. Lielākā daļa no tiem barojas arī ar maitu, vismaz situācijās, kad trūkst medījuma, bet maitas putni, kas arī pieder pie plēsīgajiem putniem, pamatā pārtiek no maitas. Termins "plēsīgais putns" nenozīmē, ka minētās putnu dzimtas ir sasvstarpēji radniecīgas. Faktu, ka neradniecīgu grupu putniem ir līdzīga morfoloģija un dzīves veids, skaidro ar konverģento evolūciju.
Leontijs Špoļanskis
Biogrāfija
Miris Rīgā.
Tilde (uzņēmums)
Vēsture
2000. gada 6. janvārī tika dibināts meitas uzņēmums Lietuvā UAB Tilde informacinės technologijos. 21. februārī dibināts meitas uzņēmums Igaunijā Tilde Eesti OÜ.
Gargrode
Apdzīvotā vieta atrodas nomaļus no valsts autoceļiem, starp Gargrodes purvu rietumos un Ziemeļsusējas upi austrumos.
Perma (zeme)
Vēsture
Pēc Pētera I 1708. gada administratīvās reformas Permas zeme ietilpa Sibīrijas guberņā. 1780. gadā izveidoja patstāvīgu Permas vietniecību, ko 1796. gadā pārdēvēja par Permas guberņu.
Nokia Technologies
Nokia Technologies stratēģiskajiem partneriem piedāvā saviem produktiem izmantot Nokia zīmolu. 2015. gada janvārī izlaists planšetdators Nokia N1, par kura izgatavošanu, mārketēšanu, izplatīšanu un tehnisko atbalstu atbildīgs Ķīnas uzņēmums Foxconn.
Hesuss Djess del Korrals
Biogrāfija
Pēc profesijas bijis notārs. 1986. gadā aizgājis no profesionālā šaha un līdz mūža beigām piedalījies tikai amatieru sacensībās.
Sergejs Surovikins
Dzīvesgājums
2002. gadā absolvēja Krievijas Federācijas Bruņoto spēku Ģenerālštāba kara akadēmiju un drīz tika paaugstināts par ģenerālmajoru. Bija 34. MS divīzijas komandieris (2002-2004), 42. gvardes MS divīzijas komandieris Čečenijā (2004-2005), 20. gvardes kombinētās armijas štāba priekšnieks, vēlāk šīs armijas komandieris (2005-2008). 2008. gadā viņu iecēla par Krievijas Bruņoto spēku Ģenerālštāba Galvenās operatīvās pārvaldes vadītāju, 2010. gadā par Volgas-Urālu militārā apgabala štāba priekšnieku, tad par ģenerālleitnantu un Centrālā militārā apgabala štāba priekšnieku (2010-2012), vēlāk par Austrumu militārā apgabala štāba priekšnieku (2012-2013). 2013. gada oktobrī viņu iecēla par Austrumu militārā apgabala komandieri un paaugstināja ģenerāļpulkveža pakāpē.
Roberts Bulsons
Dzīvesgājums
1942. gada 14. februārī sevišķā apspriede Robertam Bulsonam par aktīvu darbību pret revolucionāro kustību piesprieda nāvessodu nošaujot. Spriedums izpildīts 1942. gada 24. martā Astrahaņā.
Miesa (filma)
Filmas sižets seko jaunas veģetārietes pirmajam gadam veterinārajā skolā, kad viņa pirmo reizi nogaršo gaļu un viņai rodas tieksme pēc miesas.
"Miesa" pirmizrāde notika Kannu kinofestivālā, kur tā saņēma FIPRESCI balvu. Filma saņēma kritiķu atzinību par Dikurno režiju un scenāriju, lai gan tā izraisīja pretrunas par grafisku vardarbību. Žurnāls Rolling Stone filmu nodēvēja par vienu no labākajām desmitgades šausmu filmām.
Baltimoras "Ravens"
Baltimoras "Ravens" (en) ir profesionāls amerikāņu futbola klubs, kas ir bāzēts Baltimorā, Mērilendas štatā, ASV. Tas ir dibināts 1996. gadā. "Ravens" spēlē Nacionālās futbola līgas (NFL) Amerikas futbola konferences Ziemeļu divīzijā. Klubs savas mājas spēles aizvada M&T Bank Stadium stadionā. "Ravens" ir izcīnījuši divus Superkausus (2000. un 2012. gadā).
Koddales daudzpiekļuve
Platjoslas koddales daudzpiekļuve (WCDMA)
Platjoslas koddales daudzpiekļuve ir asinhronās koddales daudzpiekļuves veids, izplešot spektru līdz 5 MHz un plašāk.
Šorttreks 2022. gada ziemas olimpiskajās spēlēs
Šorttreks 2022. gada ziemas olimpiskajās spēlēs bija viens no 15 sporta veidiem, kas tika aizvadīts ziemas olimpisko spēļu laikā. Sacensības notika Galvaspilsētas iekštelpu stadionā, Pekinā no 2022. gada 5 februāra līdz 16. febrārim. Šorttrekā tika aizvadītas 9 disciplīnas (4 vīriešu, 4 sieviešu un 1 jauktā), kas ir par vienu vairāk, nekā iepriekšējās olimpiskajās spēlēs 2018. gadā. Sacensībās startēja 112 sportisti (58 vīrieši un 54 sievietes) no 23 valstīm.
Rutki (Zaļesjes pagasts)
Apdzīvotā vieta izvietojusies pie autoceļa A12 (Jēkabpils–Rēzekne–Ludza–Krievijas robeža (Terehova)).
Armani
Armani (it) ir itāļu cilmes uzvārds.
Vonogi (Aulejas pagasts)
Vonogi ir ciems Aulejas pagastā, Krāslavas novadā. Atrodas 283 km attālumā no Rīgas.
Apdzīvotā vieta atrodas pie autoceļa V640. Ciema apkārtnē atrodas Sivers.
Savelinki
Apdzīvotā vieta izvietojusies pie autoceļa V538 (Zilupe–Pasiene), Zilupes labajā krastā, iepretim Zilupes pilsētai.
Skudrlāči
Skudrlāči mājo sausos Dienvidamerikas un Centrālamerikas tropu mežos, lietus mežos un savannā.
Nino Gurieli
Biogrāfija
Par panākumiem turnīros FIDE 1979. gadā Gurieli piešķīra starptautiskās meistares (WIM), bet 1980. gadā - starptautiskās lielmeistares (WGM) nosaukumu. 1997. gadā viņai pieškirts starptautiskā vīriešu meistara (IM) nosaukums.
Marsels Montēls
Marsels Montēls (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Lohja (uzņēmums)
Vēsture
1914. gadā Peters Forstrēms (Karla Forstrēma dēls) dibināja kapitālsabiedrību Lohjan Kalkkitehdas Oy (Lojo Kalkverk Ab). 1919. gadā Virkalā tika sākta cementa ražošana un dibināts meitas uzņēmums Lohjan Sähkö Oy, kas nodrošināja elektroenerģijas piegādi no Mustio un Pinjaistenas spēkstacijām.
1981. gadā Lohja iegādājās tintes ražotāju Oy Winter Ab. 1984. gadā ASV tika iegādāts betona javas ražotājs Southern Ready Mix Inc.. 1984. gadā tika dibināts uzņēmums Lohja Microelectronics, lai attīstītu un ražotu elektroluminiscences displejus. 1988. gadā Lohja Zviedrijā iegādājās ceļojumu autopiekabju ražotāju Polar & Sävsjö. 1989. gadā ASV tika dibināts uzņēmums Southern Prestressed Inc., kas iegādājās desmit betona izstrādājumu rūpnīcas no uzņēmuma Florida Mining and Materials Inc..
UNESCO Pasaules mantojuma vietas Zambijā
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Anrī Pantēns
Anrī Pantēns (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Indianapolisas "Colts"
Komandas vispazīstamākie spēlētāji ir bijuši Peitons Menings, Mārvins Herisons un Džons Makkejs.
Elvīra Berenda
Biogrāfija
Šaha meistares Guļnaras Zaksas jaunākā māsa. 1988. gadā piedalījusies PSRS sieviešu šaha čempionāta finālā, kurā ierindojusies 12. vietā. Divas reizes pārstāvējusi Kazahijas PSR izlasi PSRS komandu čempionātā šahā (1986, 1991), kuros 1991. gadā izcīnījusi sudraba medaļu komandu vērtējumā. Pēc PSRS sabrukuma šaha turnīros pārstāvējusi Kazahstānu. Par panākumiem turnīros FIDE 1995. gadā viņai piešķīrusi starptautiskās lielmeistares (WGM) nosaukumu. Bijusi pirmā Kazahstānas šahiste, kas kļuvusi par lielmeistari. 1995. gadā Kišiņevā piedalījusies Pasaules čempionāta šahā sievietēm starpzonu turnīrā, kurā ieņēmusi 14. vietu. 1997. gadā Atēnās uzvarējusi Eiropas sieviešu ātrā šaha čempionātā, kā arī uzvarējusi starptautiskā šaha turnīrā Luksemburgā. 1990. gadu otrajā pusē apprecējusies ar Luksemburgas starptautisko šaha meistaru Fredu Berendu, un no 1997. gada šaha turnīros pārstāv Luksemburgu.
Magento
Programmatūra sākotnēji tika izstrādāta Varien, Inc, ASV. Uzņēmuma galvenā mītne atrodas Culver City, Kalifornijā. Tās izveidē piedalījās arī brīvprātīgie palīgi.
Tramplīnlēkšana 2022. gada ziemas olimpiskajās spēlēs
Sacensību kalendārs
Tramplīnlēkšanas pirmās sacensības notika 2022. gada 5. februārī, bet pēdējas sacensības 14. februārī.
Mārtiņš Bičevskis
Biogrāfija
2008. gada rudenī M. Bičevskis kūrēja Finanšu ministrijas, Latvijas Bankas un Finanšu un kapitāla tirgus uzraudzības komisijas sadarbību, izstrādājot plānu kā valstij neciest ekonomikas krīzē, kas strauji tuvojās. Viņš bija viena no centrālajām figūrām "Parex bankas" pārņemšanas procesā un risinājuma autors, bet pēc tam, kad valsts apmaksāja bankas parādus, finanšu ministrs Atis Slakteris izvirzīja M. Bičevski par jauno "Parex bankas" prezidenta kandidātu. 2008. gada novembrī pat tika grozīts likums par interešu konflikta novēršanu valsts amatpersonas darbībā, lai M. Bičevskis varētu strādāt "Parex bankas" padomē.
2019. gadā M. Bičevskis kļuva par uzņēmēju personīgās attīstības programmas Cocoon Program mentoru. 2021. gada 31. martā viņš kļuva par finanšu uzņēmuma AS DelfinGroup padomes locekli.
Series 40
Salīdzinot ar iepriekšējo platformu Series 30, kuru izmantoja lētākajiem telefona modeļiem, Series 40 ir daudz vairāk iespēju. Lai gan to neizmantoja viedtālruņiem, tomēr Nokia Asha modeļi tiek klasificēti kā viedtālruņi.
EEZ un Norvēģijas dotācijas
Tiesības uz atbalstu
EEZ un Norvēģijas dotācijas tāpat kā ES Kohēzijas fonda finansējums ir paredzētas dalībvalstīm, kuru nacionālais kopienākums (NKI) uz vienu iedzīvotāju ir mazāks par 90 % no ES vidējā rādītāja. Plānošanas periodā no 2014. līdz 2021. gadam šīs valstis ir Bulgārija, Čehija, Grieķija, Horvātija, Igaunija, Kipra, Latvija, Lietuva, Malta, Polija, Portugāle, Rumānija, Slovākija, Slovēnija un Ungārija. Valstīm, kas Eiropas Savienībā iestājās pirms 2004. gada, nevar piešķirt Norvēģijas dotācijas, tāpēc Grieķija un Portugāle saņem tikai EEZ dotācijas.
Sadarbība
Sadarbība, izmantojot divpusējas programmas un projektus, dod iespēju apmainīties ar zināšanām, savstarpēji mācīties no paraugprakses un izstrādāt kopīgas rīcībpolitikas. Plānošanas periodā no 2009. līdz 2014. gadam programmās piedalījās 23 donorprogrammu partneri (DPP) (20 no Norvēģijas, divi no Islandes, viens no Lihtenšteinas). Vairākās programmās DPP statusā piedalījās arī Eiropas Padome.
Rezultāti
Izvērtējums par dotāciju atbalstu 16 ES valstīs ir sniegts EEZ un Norvēģijas dotāciju 2009—2014 noslēguma pārskatā. Par 2009.—2014. gada plānošanas periodu ir sagatavoti šādi neatkarīgi novērtējumi un pārskati:
EEZ un Norvēģijas dotācijas 2004—2009
Paplašināšanās nozīmēja, ka būtiski jāpalielina Eiropas kohēzijas finansējums. Lielākā daļa jauno dalībvalstu sociālās un ekonomiskās attīstības ziņā ievērojami atpalika no ES vidējā līmeņa.
Petra Krupkova
Biogrāfija
1990. gadā izcīnījusi bronzas medaļu Čehoslovākijas junioru šaha čempionātā U18 vecuma grupā. 1992. gadā dalījusi ceturto vietu Pasaules junioru šaha čempionātā U16 vecuma grupā. 1993. gadā uzvarējusi Čehijas sieviešu šaha čempionātā, bet gadu vēlāk šajā turnīrā bijusi trešā. 1995. gadā Polijā kopā ar Moniku Bobrovsku dalījusi pirmo vietu Pasaules čempionāta šahā sievietēm zonas turnīrā un izcīnījusi tiesības piedalīties starpzonu turnīrā. 1995. gadā Kišiņevā piedalījusies Pasaules čempionāta šahā sievietēm starpzonu turnīrā, kurā ieņēmusi 15. vietu. 1996. gadā Ungārijā izcīnījusi bronzas medaļu Eiropas junioru šaha čempionātā U20 vecuma grupā.
Spāriņi
Spāriņi ir ciems Cēsu novada Priekuļu pagastā. Atrodas pagasta austrumu daļā.
Vorkavīši
Vorkavīši ir ciems Nīcgales pagastā, Augšdaugavas novadā. Atrodas 201 km attālumā no Rīgas.
Amulas iela (Rīga)
20. gadsimta 70. gados Amulas ielā un tuvākajā apkārtnē apmetās vairāki ievērojami tēlnieki. Viens no tiem bija Indulis Ranka, kurš Mārupītes krastā sāka veidot skulptūru dārzu „Ulamula”, kur izstādīti vairāki desmiti skulptūru. Mārupītes krastos izveidots Mārupītes mežaparks, Amulas un Kantora ielas krustojumā atrodas stāvlaukums, ko var izmantot skulptūru dārza un parka apmeklētāji.
Sinhronā peldēšana
Sinhronā peldēšana ir sporta veids, kurā sportisti ūdenī veido kompozīcijas mūzikas pavadībā. Olimpiskajās spēlēs un Pasaules čempionātos nenotiek sacensības vīriešiem, taču citās starptautiskās sacensībās piedalās arī viņi. Sporta veida pirmsākumos, 1880. gados, sinhronajā peldēšanā startēja vienīgi vīrieši. Bieži starptautiskās sacensībās (piemēram, Pasaules čempionātos) sinhronās peldēšanas sacensības notiek kopā ar citiem ūdenssporta veidiem. Peldētāji žūrijai izpilda divas kompozīcijas: vienu tehnisko un vienu brīvā stila kompozīciju.
Ablatīvs
Ablatīvs (la no ablātus – 'aiznests, atdalīts, nošķirts') – locījums latīņu un seno irāņu valodās, kas parasti apzīmē kaut kā nošķīrumu. Tas tiek lietots arī somugru valodās (igauņu, somu, ungāru), dažās no tjurku valodām, kā arī citās valodās. Ablatīvs atbild uz jautājumu no kā?
2014. gada pasaules čempionāts cīņas sportā
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.
Marks Popovičs
Spēlētāja karjera
Pēc četrām Ontārio hokeja līgā aizvadītām sezonām, profesionāļa karjeru Popovičs sāka 2002.—03. gada sezonā Amerikas hokeja līgas kluba Sinsinati "Mighty Ducks" rindās. 2003.—04. gada sezonā aizsargs aizvadīja vienu spēli arī NHL kluba Anahaimas "Mighty Ducks" sastāvā.
Aktinīdi
Aktinīdi jeb aktinoīdi ir četrpadsmit ķīmisko elementu saime, kuru atomskaitļi ir no 90 līdz 103 (no torija līdz lourensijam). Tāpat kā lantanīdi atrodas Mendeļejeva ķīmisko elementu periodiskās tabulas VI periodā aiz lantāna, aktinīdi atrodas VII periodā aiz aktīnija un tiem ir aktīnijam līdzīgas īpašības (dažreiz pie šīs grupas pieskaita arī pašu aktīniju, bet citreiz to pieskaita pie pārejas metāliem). Periodiskajā tabulā aktinīdus un lantanīdus dažreiz mēdz attēlot atsevišķi zem lielās tabulas. Aktinīdus sauc arī par torija saimes elementiem. Aktinīdu atomos aizpildās dziļi esošā piektā elektronu slāņa f orbitāles (5f14). Tāpat kā lantanīdu, aktinīdu var būt tikai 14, jo f orbitāļu skaits katrā elektronu čaulā, kuras numurs lielāks par 3, ir 14. Palielinoties kodola lādiņam, ārējo elektronu apvalku struktūra paliek praktiski nemainīga, tādēļ visiem aktinīdiem ir līdzīgas ķīmiskās īpašības.
Klasifikācija
Pirmos 7 aktinīdus no torija līdz kirijam sauc par torija apakšsaimes elementiem, bet pārējos — par berklija apakšsaimes elementiem.
S60
S60 satur standarta lietojumprogrammu un bibliotēku komplektu, piemēram, telefonijas, personālā informācijas menedžera rīkus, uz Helix bāzētus multimediju atskaņotājus. Operētājsistēma ļauj instalēt arī citu izstrādātāju lietojumprogrammas. S60 atbalsta tādas programmēšanas valodas un tehnoloģijas kā Java, MIDP, C++, Python (Python for S60) un Adobe Flash. Sākotnēji S60 grafikai tika izmantota rīkkopa AVKON, bet vēlākās versijās Qt.
Pēdējais tālrunis ar S60 bija Nokia 808 PureView.
Augusts Matiass Hāgens
Dzīvesgājums
Viņa meita Jūlija Vilhelmīne arī kļuva par populāru gleznotāju.
Raunda
Nosaukums
Raundas nosaukums neatbilst tās siluetam. Apaļa ir blakus esošā Sērpenta jeb Čūsku sala, taču tur nedzīvo neviena čūska. Turpretim Raundā vēl nesenā pagātnē mitinājās divu sugu čūskas. Misēkli radīja pētnieka Edgara Leopolda Leiarda atskaite, kurš 1856. gadā apmeklēja abas salas.
19. gadsimta pētījumi
Paiks atgriezās Raundā nākamā gada novembrī kopā ar Maurīcijas gubernatoru un zinātnes mecenātu seru Henriju Bārkliju un Pamplemuses botāniskā dārza direktoru Džonu Hornu. Paiks galveno uzmanību veltīja faunai, kamēr viņa biedri pētīja augāju. Tomēr kopumā sala vairāk atgādināja atkailinātas klinšu nogāzes, kur vietām bija izmētāti vārgulīgu palmu un pandānu pudurīši. Kā trāpīgi atzīmēja Bārlijs, truši un kazas ir kļuvuši "par galvenajiem koku kaitēkļiem, kas nogana zāli un nograuž jaunos dzinumus[...] sēklas parasti nepaspēj iesēties, bet, ja augam izdodas sekmīgi uzdīgt, tas nekavējoši tiek nograuzts".
Klimats
Gaisa temperatūra ziemas mēnešos svārstās no 22 °C līdz 30 °C, kamēr vasaras svelmē tā var sasniegt pat 50 °C. Raundas rietumu pusē klimats ir karstāks un sausāks, kamēr salas pārējās daļās dienvidaustrumu pasātu ietekmē tas ir vēsāks un mitrāks.
Sākotnējā flora
Precīzs cietkoku meža sastāvs nav zināms, jo liecības par laika posmu līdz 19. gadsimtam ir skopas. Maurīcijas palmu savannā nozīmīgākie cietkoki bija melnkoki, tambalakokves, Terminalia bentzoe, dracēnas un fikusi. Koku, krūmu un puskrūmu saraksts iekļauj 103 šī Maurīcijas apgabala sugas no 40 dzimtām, kas būtu piemērotas pārstādīšanai un atgriešanai Raundā.